Sagunt obri el termini per a sol·licitar subvencions destinades a fomentar la igualtat de gènere i la prevenció de la violència de gènere
16 de maig 2023

![](/media/izglpefr/sede-igualdad-archivo_c.jpg?width=850&height=637.5)L'Àrea d'Igualtat de l'Ajuntament de Sagunt ha obert el termini per a la presentació de sol·licituds per a subvencions en concurrència competitiva destinades a activitats que fomenten la igualtat entre dones i hòmens i la prevenció de la violència de gènere. Concretament, l'Ajuntament destinarà 15.000 euros per a estes ajudes.

La convocatòria es va publicar l'11 de maig en el Butlletí Oficial de la Província de València número 90, per la qual cosa les entitats interessades a sol·licitar la subvenció podran fer-ho fins al dijous 8 de juny de 2023.

Podran sol·licitar la subvenció aquelles associacions sense ànim de lucre, inscrites en el registre municipal d'Associacions de l'Ajuntament de Sagunt amb anterioritat a la finalització del termini de presentació d'instàncies i tindre les dades actualitzades en els registres corresponents.

L'ordenança que regula la convocatòria es pot consultar en la pàgina web municipal, en l'apartat de ‘subvencions’. En el Tauler d'anuncis es troba la informació de la convocatòria:  
[https://sagunt.sedipualba.es/tablondeanuncios/anuncio.aspx?id=43093](https://sagunt.sedipualba.es/tablondeanuncios/anuncio.aspx?id=43093)  
  
En relació a la sol·licitud a presentar, els impresos estan disponibles en la plataforma de Sedipualba, a través del següent enllaç: 

[https://sagunt.sedipualba.es/carpetaciudadana/tramite.aspx?idtramite=15991](https://sagunt.sedipualba.es/carpetaciudadana/tramite.aspx?idtramite=15991)  
  
Les entitats interessades a optar a esta convocatòria han de tindre presents les obligacions de la nova normativa que dicta la llei 1/2022 de 13 d'abril de la Generalitat de Transparència i Bon Govern de la Comunitat Valenciana. Les entitats privades que perceben ajudes o subvencions estan obligades a publicar en internet determinada informació en matèria de transparència.

Amb esta iniciativa, entre altres, l'Ajuntament continua donant suport a la labor de les associacions de dones que treballen per la igualtat de gènere en el municipi, oferint suport econòmic als seus programes i activitats. Així mateix, a través d'esta ajuda es pretén recolzar a una altre tipus d'associacions que, fins i tot no sent exclusivament de dones, presenten projectes en matèria d'igualtat.

*   [](http://www.facebook.com/sharer.php?u=https://aytosagunto.es/va/actualitat/sagunt-obri-el-termini-per-a-sol-licitar-subvencions-destinades-a-fomentar-la-igualtat-de-gènere-i-la-prevenció-de-la-violència-de-gènere/ "Facebook")
*   [](http://twitter.com/share?url=https://aytosagunto.es/va/actualitat/sagunt-obri-el-termini-per-a-sol-licitar-subvencions-destinades-a-fomentar-la-igualtat-de-gènere-i-la-prevenció-de-la-violència-de-gènere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-obri-el-termini-per-a-sol-licitar-subvencions-destinades-a-fomentar-la-igualtat-de-gènere-i-la-prevenció-de-la-violència-de-gènere/ "Linked In")
*   [](mailto:?body=https://aytosagunto.es/va/actualitat/sagunt-obri-el-termini-per-a-sol-licitar-subvencions-destinades-a-fomentar-la-igualtat-de-gènere-i-la-prevenció-de-la-violència-de-gènere/)